**CRITERIS SUBJECTES A JUDICI DE VALOR**

Les empreses licitadores hauran de presentar el següent:

Es demana que totes les ofertes segueixin l’ordre descrit en aquest índex per a facilitar la revisió.

22.1. Memòria descriptiva i detallada de la transformació del vehicle a subministrar (SVA), que inclogui fotografies o/i plànols amb la seva transformació i instal·lacions, i addicionalment una representació tridimensional per les configuracions dels vehicles, admeses a la contrasenya d’homologació europea, que facin entendre de manera fàcil el grau de flexibilitat pel projecte homologat.

Es presentarà com annex l’informe resumit i complet de la contrasenya d’homologació europea del vehicle presentat, on es pugui traçar tota la informació tècnica aportada, i on s’inclogui clarament quins vehicles base s’han homologat i quines configuracions són admeses en següents fases. Han d’incloure tots els informes resumits i complets del compliment de la normativa EN 1789 realitzats per organismes notificats, i reconeguts pels diferents Ens Competents dels Governs on s’ubiquen aquests.

Tots els informes i certificats hauran d’indicar clarament com es relacionen amb la contrasenya d’homologació europea presentada o nom comercial del vehicle presentat a l’oferta.

En aquesta memòria es lliurarà la següent informació de manera classificada, annexant i traçant aquella que tingui moltes pàgines.

22.1.1. Cabina de conducció. Fotografies i/o plànols de diferents vistes (laterals i zenital, frontal i posterior) amb simulacions sense ocupants, i amb ocupants adults de mides estàndard asseguts als seients de la cabina de conducció. Es veurà clarament a la documentació presentada com s’incorporen tots els elements inclosos en aquesta zona del vehicle (vehicle base, elements afegits, elements suprimits) amb totes les mides per a poder valorar. Per a facilitar la informació es marcaran els possibles elements que poden representar una dificultat de moviment per al personal (possibles cops a cap, colzes o genolls), de manera que el SEM pugui valorar amb aquesta informació el grau de llibertat i confort quan s’utilitza aquest espai.

22.1.2. Cabina de pacient. Fotografies i/o plànols de diferents vistes (laterals i zenital, frontal i posterior) amb simulacions sense ocupants ni pacient, i amb ocupants adults de mides estàndard asseguts als seients i pacient adult de mides estàndard a la llitera. Es veurà clarament a la documentació presentada com s’incorporen tots els elements inclosos en aquesta zona del vehicle (vehicle base, transformació, equipaments mòbils i fixes, motxilles de servei) amb totes les mides per a poder valorar. Per a facilitar la informació es marcaran els possibles elements que poden representar una dificultat de moviment pels ocupants, de manera que el SEM pugui valorar amb aquesta informació el grau de llibertat i confort quan s’utilitza aquest espai.

Als plànols hauran d’aparèixer tots els equipaments de l’annex 1 “Dotació de material SVA”. Els equipaments que no es presenten en aquesta oferta hauran de ser les que apareixen a l’annex 1 (considerar mateixa marca i model).

22.1.3. Acabats i qualitats dels materials de transformació i mobiliaris de la cabina assistencial. Fotografies i/o catàleg amb imatges dels mobiliaris i panelats que s’oferten. A les imatges s’haurà de veure clarament com queden les juntes entre panels de termoconformat, i les seves unions entre el terra, sostre i mobiliaris. En els catàlegs s’haurà de veure els acabats i qualitat dels diferents mobiliaris i calaixos (tancaments, sistemes de seguretat, vida útil, guies i resistència).

22.1.4. Manual o/i proposta del sistema CAN BUS que informi de les operacions d’accés i navegació, i que especifiqui sobre quins elements de l’ambulància es tindrà control o/i informació. Es resumirà la seva funcionalitat en 10 pàgines a una cara, definint millores proposades, procés d’actualització en durada del contracte i elements de control inclosos en l’oferta, declarant si es tindrà accés a informació o/i control sobre els diferents elements. Cada licitador presentarà informació sobre el control d'elements de l'ambulància com:

• Senyalització d’emergència.

• Il·luminació interior i exterior.

• Climatització.

• Control elèctric de preses de 12V i 220V.

• Control elèctric de bateries.

• Control de nevera.

• Control escalfador.

• Gasos.

• Bancada i llitera.

• Informació del vehicle base.

• Altres sistemes.

22.1.5. Proposta de configuració d’emmagatzematge, i sistemes d’ancoratge d’equipaments de mobilització i immobilització, admesa la configuració a la contrasenya d’homologació europea de l’ambulància presentada, de manera que els materials estiguin reservats en la seva totalitat i presentin seguretat demostrada segons versió de normativa EN-1789 vigent a Espanya en el moment de la presentació de l’oferta.

Per a fer la proposta el licitador s’ajudarà de l’annex 1 del PPT, on s’informa quins materials i com s’ubiquen a les actuals ambulàncies del SEM, i de la proposta d’equipaments requerits al PPT que oferta cada licitador.

Es podrà realitzar amb representació tridimensional o plànols a totes les vistes, indicant la ubicació de cada material que s’ha previst en l’ambulància ofertada.

Cal que estiguin molt detallats els dissenys per a poder valorar els següents aspectes:

- Accessibilitat i facilitat de selecció dels materials, informats a annex 1 del PPT, pels equips de treball a capçal i laterals de la llitera a la cabina del pacient.

- Accessibilitat i facilitat d’ancoratge dels equipaments per a la mobilització i immobilització de pacient presentats a l’oferta i que es sol·liciten al PPT.

- Grau de flexibilitat de la configuració de la cabina de pacient proposada a la documentació, i continguda a la contrasenya d’homologació, de manera que es puguin ajustar detalls en el procés de disseny definitiu.

22.1.6. Proposta de millora dels espais d’emmagatzematge per als vials de medicació, i gestió FEFO (consum immediat per data de caducitat més propera) dels mateixos. La proposta d’espais d’emmagatzematge de vials de medicació de diferents diàmetres i longituds (sistema flexible), colors (gomets o etiquetes categòrics) i que permetin el sistema de selecció FEFO (per caducitat) de manera que s’assoleixin objectius definits per procediments de seguretat del pacient. Cal presentar informació de l’estructura del sistema d’emmagatzematge i com s’organitza.

22.1.7. Proposta de la bancada i llitera per a poder valorar la seva ergonomia i seguretat pel treballador que les utilitzaria. S’adjuntaran informes i estudis d’ergonomia del fabricant del producte presentat per a la seva valoració tècnica.

22.1.8. Proposta de la cadira de transport per a poder valorar la seva ergonomia i seguretat pel treballador que les utilitzaria. S’adjuntaran informes i estudis d’ergonomia del fabricant del producte presentat per a la seva valoració tècnica.

22.1.9. Proposta tècnica sobre l’aerodinàmica del pont de llums en el vehicle presentat. Aquesta proposta tècnica es pot acompanyar d’assajos en túnel de vent homologat, o altres tècniques vàlides, i amb resultats testats per laboratoris notificats sobre l’ambulància homologada que es vol presentar (No són vàlids estudis parcials del producte que s’afegirà o s’integrarà al vehicle base).

Aquell licitador que resulti adjudicatari haurà de presentar, abans de fabricar les ambulàncies, els assajos en túnel de vent homologat, o altres tècniques vàlides, i amb resultats testats per laboratoris notificats de l’ambulància presentada, en el cas que no ho hagi fet en la fase d’aportació d’ofertes.

22.2. Informació detallada de tots els equipaments de transport i immobilització que es subministraran, indicant característiques, garanties, implantació en el mercat, catàlegs i tota la informació que permeti entendre l’oferta.

22.3. Informació de la realització de les pre-instal·lacions requerides en l’apartat de comunicacions del PPT (Apartat 5.2). Proposta d’integració de la pantalla nativa amb l’ordinador embarcat del SEM: els licitadors indicaran si la pantalla nativa del vehicle es pot connectar a l’ordinador embarcat del SEM, tot mantenint la connexió amb l’ordinador de bord. En cas afirmatiu, els licitadors aportaran informació relativa als adaptadors homologats pel fabricant del vehicle que siguin necessaris per assolir la integració. Es detallaran totes les característiques, especificacions i prestacions tècniques dels components que caldrà afegir.

22.4. Condicions de la garantia i exemple de manual de manteniment del vehicle, que no incloguin terminis valorables en el sobre C.

22.5. Detallar el pla de posada en marxa del servei que no incloguin terminis valorables en el sobre C.

**Important: La inclusió en el Sobre B de l’oferta econòmica, així com de qualsevol informació de l’oferta de caràcter rellevant avaluable de forma automàtica i que, per tant, s’ha d’incloure en el sobre C, comportarà l’exclusió de l’empresa licitadora, quan es vulneri el secret de les ofertes o el deure de no tenir coneixement del contingut de la documentació relativa als criteris de valoració objectiva abans de la relativa als criteris de valoració subjectiva.**